Diari Oficial de la Generalitat Valenciana


Sumari del DOGV 9236, del 16-12-2021 (2021/12997)

RESOLUCIÓ de 15 de desembre de 2021, del president de l'Institut Valencià de Cultura, per la qual es concedeixen beques per al perfeccionament de joves músics, fins a un mes de duració durant l'any 2021 i fins a un any de duració durant el curs acadèmic 2021-2022.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9236

Data del DOGV
:   16-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12242


Data del document
:   15-12-2021

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 15 de desembre de 2021, del president de l'Institut Valencià de Cultura, per la qual es concedeixen beques per al perfeccionament de joves músics, fins a un mes de duració durant l'any 2021 i fins a un any de duració durant el curs acadèmic 2021-2022. [2021/12491]  
Vistes les actuacions realitzades per a la tramitació i resolució dels expedients incoats a conseqüència de les sol·licituds presentades en el marc de la Resolució de 29 de setembre de 2021, del president de l'Institut Valencià de Cultura (DOGV núm. 9187, de 04.10.2021), de convocatòria de beques per al perfeccionament de joves músics, de fins a un mes de duració durant l'any 2021, i de fins a un any de duració durant el curs acadèmic 2021-2022 i en atenció als següents:  
  
  
Antecedents de fet  
Primer. Mitjançant la Resolució de 29.09.2021, del president de l'Institut Valencià de Cultura (DOGV 9187, 04.10.2021), es van convocar beques per al perfeccionament de joves músics, de fins a un mes de duració durant l'any 2021 (modalitat A) i de fins a un any de duració durant el curs acadèmic 2021-2022 (modalitat B), tenint en compte les bases reguladores aprovades mitjançant l'Ordre 34/2016, de 18 de juliol, de la Conselleria d'Educació, Investigació, Cultura i Esport (DOGV 7833, 21.07.2016), per a la concessió de beques en règim de concurrència competitiva en les diferents matèries culturals integrades en CulturArts Generalitat.  
Segon. De conformitat amb el que estableix l'apartat primer del resolc tercer de la convocatòria, el termini de presentació de sol·licituds era de quinze dies hàbils, a comptar des de l'endemà de la publicació de la convocatòria, per la qual cosa va finalitzar el 26.10.2021, es van presentar 32 sol·licituds individuals de les persones interessades i es van tramitar els expedients incoats de conformitat amb el que estableix l'article 6 de les bases reguladores.  
Tercer. En atenció al que disposa l'article 6 epígraf 3.2 de l'Ordre 34/2016, de 18 de juliol, de bases reguladores, la Comissió Tècnica de Valoració nomenada per acord de 20.10.2021, del president de l'Institut Valencià de Cultura, constituïda a aquest efecte i reunida en sessió plenària, el 16.11.2021, ha portat a efecte l'anàlisi de les sol·licituds plantejades, ha realitzat les audicions convocades i les ha valorades, d'acord amb els criteris i les prioritats establides en l'article 3, epígraf 3, de l'ordre de bases reguladores, desenvolupades en el resolc cinqué de la resolució de convocatòria, i ha emés el corresponent informe i les actes.  
La proposta motivada de resolució del director general de l'Institut Valencià de Cultura es formula després d'haver vist els expedients i l'informe emés per la Comissió Tècnica de Valoració, havent-se publicat en la pàgina web de l'Institut Valencià de Cultura el resultat de les audicions convocades el dia 16.11.2021 per al general coneixement i efectes, no figurant en el procediment i no havent-se tingut en compte altres fets, al·legacions i proves més que els adduïts per les persones interessades, en atenció al que es disposa en l'article 6, epígrafs 6 i 7 de bases reguladores.  
  
Fonaments de dret  
Primer. Per a la concessió i el pagament de les beques cal ajustar-se al que estableixen la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions; les disposicions de caràcter bàsic de la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de desenvolupament d'aquesta llei; així com les bases reguladores aprovades mitjançant l'Ordre 34/2016, de 18 de juliol (DOGV 7833, 21.07.2016), i la Resolució de convocatòria de 29 de setembre de 2021, del president de l'Institut Valencià de Cultura (DOGV 9187, 04.10.2021).  
Segon. El Decret 141/2014, de 5 de setembre, del Consell (DOGV 7355, 08.09.2014), pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, que preveu en l'article 2.2.l entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en l'Institut Valencià de Cultura. Per part seua, l'article 4.2.j disposa que correspon a la presidència la competència per a exercir aquestes funcions.  
  
Per tot això, en virtut dels antecedents de fet i fonaments de dret que han quedat exposats, vista l'acta-proposta emesa per la Comissió Tècnica de Valoració, així com la proposta de resolució elevada pel director general de l'Institut Valencià de Cultura, atés el que es preveu en l'article 7 de l'ordre bases reguladores i en els preceptes legals i reglamentaris citats i la resta de pertinent aplicació, en l'exercici de les competències que tinc atribuïdes, resolc:  
  
  
Primer  
Concedir beca a les sol·licituds presentades per als programes de treball de perfeccionament de joves músics que s'indiquen en l'annex I, per un import de sis-cents trenta euros (630,00 ?) per a la modalitat A, i setanta-nou mil cinquanta-huit euros (79.058,00 ?), per a la modalitat B.  
  
  
Segon  
L'import global màxim d'aquestes ajudes és de cent trenta mil euros (130.000 ?) i es financen a càrrec de la línia de subvenció S6428000 «Beques de formació i perfeccionament de música i cant» de la secció 09, entitat 00099, capítol IV, del pressupost de l'Institut Valencià de Cultura per a 2021.  
  
Tercer  
Arxivar o denegar l'ajuda a les sol·licituds presentades per als programes de treball inclosos en l'annex II, pels motius que s'especifiquen.  
  
Motius pels quals s'arxiva o denega l'ajuda:  
Motiu A: Els continguts del curs no s'ajusten a l'objecte d'aquesta convocatòria.  
Motiu B: El curs no es desenvolupa en el període de temps d'aquesta convocatòria, segons el resolc primer, punt 1 a) de la resolució de 29.09.2021 (DOGV 9187, 04.10.2021).  
Motiu C: El sol·licitant no ha obtingut la puntuació mínima de 45 punts exigida en el punt 7 del resolc cinqué de l'Ordre 34/2016, de 18 de juliol, de la Conselleria d'Educació, Investigació, Cultura i Esport (DOGV 7833, 21.07.2016) i segons disposa l'article 3.2 de la resolució de 29.09.2021 (DOGV 9187, 04.10.2021).  
Motiu D: No acreditar que no s'incorre en la circumstància a la qual fan al·lusió el resolc primer punt 4 de la resolució de 29.09.2021 (DOGV 9187, 04.10.2021) i l'article 2.3 de l'Ordre 34/2016, de 18 de juliol, de la Conselleria d'Educació, Investigació, Cultura i Esport (DOGV 7833, 21.07.2016), relatius a l'homologació i declaració d'equivalència a titulació i a nivell acadèmic universitari oficial, i a la convalidació d'estudis estrangers d'educació superior.  
  
Motiu E: Presentació de la sol·licitud fora de termini, d'acord amb el resolc 3.1 de la Resolució de 29.09.2021 (DOGV 9187, 04.10.2021).  
  
  
Quart  
Tenint en compte la data de publicació de la resolució de convocatòria i els terminis legalment establits per al desenvolupament del procediment, el termini màxim per a l'acceptació i justificació de les ajudes concedides als beneficiaris de la modalitat A (beques de fins a un mes de duració durant l'any 2021) serà el 20.12.2021.  
  
Cinqué  
El pagament d'aquestes ajudes queda condicionat al compliment de les obligacions assenyalades en el resolc seté de la resolució de convocatòria, i a la justificació per part del beneficiari, d'acord amb el que s'ha assenyalat en el resolc huité de la mateixa resolució. La falta de justificació en els terminis previstos determinarà la pèrdua del dret al cobrament de la subvenció.  
  
De conformitat amb el que estableixen la normativa d'aplicació del procediment administratiu comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs de reposició, o bé caldrà plantejar directament un recurs contenciós administratiu en els terminis i davant els òrgans que s'indiquen a continuació:  
1. El recurs de reposició haurà d'interposar-se davant el president de l'Institut Valencià de Cultura, en qualitat d'òrgan competent per a concedir les ajudes en el termini d'un mes a comptar des de l'endemà de la publicació.  
2. El recurs contenciós administratiu haurà de plantejar-se davant els jutjats contenciosos administratius de València, en el termini de dos mesos a comptar des de l'endemà de la publicació.  
  
València, 15 de desembre de 2021.- El president de l'Institut Valencià de Cultura: Vicent Marzà i Ibáñez.